text: লৌহজংয়ে শিশু ধর্ষণের অভিযোগে ঝালমুড়ি বিক্রেতা গ্রেফতার | মুন্সিগঞ্জের খবর
  লৌহজং উপজেলায় তৃতীয় শ্রেণীর এক ছাত্রীকে (১১) ধর্ষণের অভিযোগে হাফিজ উদ্দীন বেপারী (৫০) নামে এক ঝালমুড়ি বিক্রেতাকে রবিবার রাতে আটক করে থানা পুলিশের কাছে দিয়েছে। রবিবার সকালে উপজেলার দক্ষিণ হলদিয়া গ্রামে এ ধর্ষণের ঘটনা ঘটে।
  ঘটনার দিন সকাল সাড়ে ১০টার দিকে প্রতিবেশী ঝালমুড়ি বিক্রেতা হাফিজ উদ্দীন বেপারী ঐ ছাত্রীকে বাড়িতে একা পেয়ে মুখচেপে ধরে গোয়ালঘরে নিয়ে ধর্ষণ করে। এসময় ছাত্রীর মা বড় মেয়েকে নিয়ে পাশের হলদিয়া সরকারী উচ্চ বিদ্যালয়ে গিয়েছিলেন উপবৃত্তির জন্য প্রয়োজনীয় কাগজ ও তথ্য দিতে। ধর্ষণের ঘটনা জানাজানি হলে হাফিজ গা ঢাকা দেয়। এ ঘটনায় ভুক্তভোগীর দিনমজুর বাবা লৌহজং থানায় মামলা করেন। রবিবার রাত ১২টার দিকে কুমারভোগ ইউনিয়ন যুবলীগের সাধারণ সম্পাদক সেলিম দেওয়ান ধর্ষক হাফিজকে আটক করে থানা পুলিশে সোপর্দ করে। গতকাল সোমবার অভিযুক্ত হাফিজকে নারী ও শিশু নির্যাতন দমন আইনে মামলা দায়ের করে মুন্সীগঞ্জ জেলা আদালতে হাজির করলে তাকে জেল হাজতে প্রেরণ করা হয়েছে এবং ভুক্তভোগী শিশুটিকে মেডিক্যাল পরীক্ষার জন্য মুন্সীগঞ্জ জেনারেল হাসপাতালে পাঠানো হয়েছে।